În satul Tîrnăuca din regiunea transnistreană al doilea an este organizată sărbătoarea Chiraleisa, o tradiție moldovenească, specifică acestui sat, care marchează încheierea sărbătorilor de iarnă. Colinde, vin fiert și concurs de sarmale – sunt doar câteva elemente ale sărbătorii care are ca epicentru Casa-muzeu a tradițiilor și culturii moldovenești, casă aparținând familiei Caraman din localitate. Familia și-a propus să promoveze astfel tradițiile moldovenești și să atragă și cât mai mulți turiști în pensiunea pe care a amenajat-o în stilul tradițiilor caselor bătrânești.